| **Vilhelmas Aleksandras** |
| --- |
| Nyderlandų karalius |
|  |
| Vilhelmas Aleksandras 2013 m. |
| Oraniečių-Nasau dinastija |
| Nyderlandų karaliaus herbas |
| Nyderlandų karaliaus herbas |
|  |
| Visas vardas | Vilhelmas Aleksandras Klausas Jurgis Ferdinandas |
| Gimė | 1967 m. balandžio 27 d. (56 metai)Utrechtas |
| Tėvas | Princas Klausas |
| Motina | Karalienė Beatričė |
| Sutuoktinis (-ė) | Maksima |
| Vaikai | Katarina AmalijaAleksijaAriana |
| Nyderlandų karalius |
| Ėjo pareigas | 2013 – dabar |
| Pirmtakas | Karalienė Beatričė |
| Įpėdinis | Katarina Amalija |
|  |
|  **Vikiteka** | Vilhelmas Aleksandras |
| Parašas |
|  |

Karaliaus Vilhelmo Aleksandro monograma
**Vilhelmas Aleksandras** (ol. *Willem-Alexander*), pilnas vardas **Vilhelmas Aleksandras Klausas Jurgis Ferdinandas** (ol. *Willem-Alexander Claus George Ferdinand*, g. 1967 m. balandžio 27 d. Utrechte, Nyderlanduose) – Nyderlandų karalius.

Vilhelmas Aleksandras tapo pirmuoju Nyderlandų karaliumi vyru per daugiau nei 120 metų, kai jo motina karalienė Beatričė pasirašė sosto atsisakymo aktą 2013 m. Jis 46 metų amžiaus tapo Europos jauniausiu monarchu.

Biografija
----------

Jaunystėje buvo laikomas kazanova, prastai sostui pasirengusiu princu, pelniusiu „Princo Pilso" pravardę pagal tam tikros rūšies alų. 1993 m. baigęs studijas Leideno universitete, jis ėmėsi kratytis neigiamo įvaizdžio, pradėjo keliauti po šalį. 1998 m. gavo parlamento pritarimą tapti Tarptautinio olimpinio komiteto nariu. Pradėjęs domėtis vandens išteklių tvarkymu, jis dėl savo pastangų šioje srityje 2006 m. JT generalinio sekretoriaus buvo paskirtas Vandens ir sanitarijos reikalų patariamosios tarybos pirmininku.

Po pažinties su būsima žmona Maksima ir 2002 m. įvykusių vestuvių jis pelnė sosto verto rimto karališkojo asmens ir šeimos žmogaus įvaizdį. Pažangesniu ir paprastiems žmonėms dar artimesniu nei jo motina laikomas karalius moderniškumą įtvirtino savo užsienio vizitais ir tinklaraščiu. 

Vilhelmas Aleksandras prieš tapdamas karaliumi turėjo įvairių laipsnių Nyderlandų ginkluotosiose pajėgose, karinę ir civilinę piloto licencijas. 2017 m. duomenimis, monarchas kaip antrasis pilotas reguliariai skraidė įprastų oro linijų lėktuvais.

Šeima
-----

Vilhelmas Aleksandras turi du jaunesnius brolius – Frisą (1968–2013) ir Constantijną (g. 1969). Jo žmona – karalienė Maksima, investicinės bankininkystės specialistė iš Argentinos. Trys dukros – Katarina Amalija (g. 2003), Aleksija (g. 2005) ir Ariana (g. 2007).

Galerija
--------

* Vilhelmas Aleksandras 1986 m.Vilhelmas Aleksandras 1986 m.
* Vilhelmas Aleksandras, jo žmona Maksima ir motina Beatričė Aukso karietojeVilhelmas Aleksandras, jo žmona Maksima ir motina Beatričė Aukso karietoje
* Karaliaus inauguracija 2013 m.Karaliaus inauguracija 2013 m.
* Vilhelmas Aleksandras su šeima 2013 m.Vilhelmas Aleksandras su šeima 2013 m.

Šaltiniai
---------

1. ↑  Nyderlandų karalius dirba antruoju pilotu

Nuorodos
--------

* Oficiali svetainė
* Nyderlanduose karalienę keičia karalius
* Nyderlanduose inauguruotas naujasis karalius Vilhelmas Aleksandras Archyvuota kopija 2018-05-07 iš Wayback Machine projekto.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| Ž • A • RNyderlandai Nyderlandų monarchai |
| --- |
|  |
| Royal Standard of Netherlands | Bonapartai(Olandijos karaliai) | 
Liudvikas I • Liudvikas II • | Coat of arms of the Netherlands |
|  |
| Oraniečių-Nasau dinastija(Nyderlandų karaliai) | 
Vilhelmas I • Vilhelmas II • Vilhelmas III • Vilhelmina • Juliana • Beatričė • Vilhelmas Aleksandras |

 |